Gendèr panerus

Gender Panerus utawi Gender Penerus inggih punika salah satunggalipun piranti musik Jawa. Piranti punika kalebet jinis Gendèr. Gender Panerus punika titi larasipun langkung alit malih, tinimbang Gender Barung, saged dipunamani langkung methit malih. Methit tegesipun larasipun langkung inggil. Gender Panerus gadhah wilahan sami kaliyan Gender Barung, nanging titi larasipun ingkang alit methit, ungelipun cumengkling. Piranti tabuhipun wonten kalih, kaasta kanthi asta kalih. Sami kaliyan namanipun, gender panerus gadhah jejibahan namung nerasaken kemawon. Malah kepara saged dipunnamani namung ngetutaken utawi ndhèrèk / nginthil dhateng lakunipun gender barung.[Panjebar Semangat, déning Ki Nanang Windardi.2010. Gender Penerus. Surabaya:PT Panjebar Semangat]
Gender panerus gadhah ukuran ingkang alit, oktafipun tengah ngantos inggil. Sanajan piranti musik punika boten kedah wonten ing ansambel, wontenipun piranti gender panerus saged nambahi kasugihanipun gamelan.Februari|accessyear=2012|publisher=ki-demang.com (dipunundhuh tanggal 16 Fèbruari 2012)

Gender panerus kadamel sami kaliyan gender barung. Dados upaminipun saplagren (sadaya gamelan jangkep), upaminipun gender barungipun kadamel saking perunggu utawa gangsa, prayoginipun gender panerusipun ugi bahanipun saking perunggu utawi gangsa. Gender panerus limrahipun kadamel saking wesi utawi tosan, kuningan, perunggu, lan gangsa.
Gender panerus punika arang sanget dipun-ginakaken ing kalanganipun paguyuban karawitan, awit pigunanipun boten patia dipunbetahaken sanget, bènten kaliyan gender barung utawi gender babon. Manawi kita prangguli ing pagelaran wayang kulit utawi uyon-uyon, arang sanget kita prangguli wontenipun Gender Panerus punika.

 Filosonipun 
Gender Panerus punika mengku werdi: manawi guneman lan tumindak ampun tanpa teges lan makna. Dados saben ucap lan tumindak punika kedah gadhah bobot, kualitas kang mumpangati tumrap bebrayan agung.

 Cathetan suku 

 Pranala njawi 
 Situs sutresna Jawi 

Kategori:Gamelan Jawa
Kategori:Gendèr
Kategori:Musik

en:Gendér